Nr. L 183/14 De Europæiske Fællesskabers Tidende 19. 7. 94 KOMMISSIONENS FORORDNING (EF) Nr. 1758/94 af 18. juli 1994 om ændring af forordning (EØF) nr. 1725/79 om nærmere regler for støtte til skummetmælk, der forarbejdes til foderblandinger, og til skummetmælkspulver især til kalvefoder = KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 804/ 68 af 27. juni 1968 om den fælles markedsordning for mælk og mejeriprodukter ()), senest ændret ved forordning (EF) nr. 230/94 (?, særlig artikel 10, stk. 3, og ud fra følgende betragtninger : I henhold til artikel 4, stk. 1, i Kommissionens forordning (EØF) nr. 1725/79 (?), senest ændret ved forordning (EF) nr. 1553/94 (), ydes der kun støtte til skummetmælkspul- ver, der forarbejdes til foderblandinger, hvis 100 kg færdigvare indeholder mindst 2 kg stivelse eller kvældet stivelse ; i fodnote 2 i bilag II til den forordning fastsættes analyse- metoderne til kvantitativ bestemmelse af stivelse ; da erfa- ringen har vist, at disse metoder i nogle tilfælde ikke er egnede til påvisning af stivelse i så små mængder, bør medlemsstaterne bemyndiges til at anvende alternative analysemetoder til påvisning af stivelse; — - Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 Forordning (EØF) nr. 1725/79 ændres således : 1) Bilaget til denne forordning tilføjes som bilag V. 2) Fodnote 2 i bilag II affattes således : »() Stivelsesindholdet bestemmes enten ved en kvanti- tativ laboratorieanalyse eller ved de kontrolforan- staltninger, der omhandles i artikel 10, stk. 2, litra b), og som skal suppleres med den kvalitative analysemetode, der er beskrevet i bilag V.« Artikel 2 Denne forordning træder i kraft 1. september 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 18. juli 1994. () EFT nr. L 148 af 28. 6. 1968, s. 13. () EFT nr. L 30 af 3. 2. 1994, s. 1. ( EFT nr. L 199 af 1. 8. 1979, s. 1. () EFT nr. L 166 af 1. 7. 1994, s. 49. På Kommissionens vegne René STEICHEN Medlem af Kommissionen